Að hækka grunnlífeyrinn eins og frumvarpið leggur til mun því sennilega borga sig . Sérstaklega hjá þessum 7000 manns sem eiga við örkumlandi geðheilbrigðisvanda að stríða . Það er því veigamikið byrjunarskref að tryggja að þessi hópur búi ekki við fátækt ( eða þá nokkur íslendingur þegar út í það er farið ) , þar sem það er mjög raunhæft að með viðeigandi sálfræði - , og læknisaðstoð nái þessi hópur góðum bata . Vegna fjárhagsþrenginga skortir örorkuþega færi til að sækja sér viðeigandi aðstoð , og vegna plássleysis fara þeir á mis við starfsendurhæfingu sem leiðir af sér að sjúkdómurinn ágerist . Það má hugsa sér hvort það væri ekki hreinlega hagstæðara fyrir ríkið og betra fyrir einstaklinga með örorku vegna geðheilbrigðisvanda , að ríkið greiði fulla sálfræði og geðlæknisaðstoð í 1 - 2 ár , skilyrðislaust . Að því gefnu að fyrstu 4 mánuðina yrði viðkomandi á grunnlífeyri . Frekar en að hafa þann aðila á fullum örorkubótum til lengri tíma , með takmörkuð fjárráð til að leita sér faglegrar aðstoðar , í kerfi sem hamlar þeim að taka sín fyrstu skref aftur á vinnumarkaðinn vegna tekjutenginga og gefur þeim lítin kost á starfsendurhæfingu . Galin eða geðveikt góð hugmynd , við sjáum til .